ภูมิปัญญาท้องถิ่น

ตำบลครบุรีใต้

**ภูมิปัญญาท้องถิ่นตำบลครบุรีใต้**

**ชื่อ – สกุล** นางสำเภา ชิตตะคุ

**วัน/เดือน/ปีเกิด** วันที่ ๑๐ กันยายน พ.ศ. ๒๕๐๓

**ที่อยู่** บ้านเลขที่ ๒๑๑ หมู่ที่ ๑ บ้านหนองโสน ต.ครบุรีใต้ อ.ครบุรี จ.นครราชสีมา

**ผลงานที่สำคัญ** เป็นผู้มีความรู้เรื่องการทอเสื่อจากต้นธูป

**วัสดุอุปกรณ์ในการสร้างสรรค์ภูมิปัญญา**

1. ต้นธูป ( ตากแห้ง )
2. เชือกปอ
3. ฟื้ม
4. สีประสมอาหาร

**ขั้นตอนการผลิต**

1. นำกกมาย้อมสีแล้วล้างออกนำไปตากแดดให้แห้ง

2. เตรียมกี่ทอเสื่อ

3. นำฟืมและเชือกไนล่อนร้อยใส่รูฟืม

4. นำต้นกกที่เตรียมไว้มาแช่น้ำเพื่อจะให้เส้นกกอ่อน

5. ทอตามลวดลายที่กำหนดไว้ตลอดฟืมจนเสร็จ

6. ตัดเสื่อที่ทอได้ออกจากฟืมแล้วนำไปตากแดดให้แห้ง

7. นำเสื่อที่แห้งแล้วมาวัดขนาดที่กำหนดไว้แล้วตัด





**ภูมิปัญญาท้องถิ่นตำบลครบุรีใต้**

**ชื่อ – สกุล** นางจุฬาลัย ศรนา

**วัน/เดือน/ปีเกิด** วันที่ 5 ธันวาคม พ.ศ. ๒507

**ที่อยู่** บ้านเลขที่ 268 หมู่ที่ 3 บ้านคลองยาง ต.ครบุรีใต้ อ.ครบุรี จ.นครราชสีมา

**ผลงานที่สำคัญ** เป็นผู้มีความรู้เรื่องการกรองหญ้าคา

**วัสดุอุปกรณ์ในการสร้างสรรค์ภูมิปัญญา**

1. เชือกปอ
2. หญ้าคาหรือหญ้าแฝกที่แก่จัด
3. ไม้ไผ่เหลาเป็นเส้นขนาดพอประมาณ
4. ไม้คราดสางหญ้า ทำด้วยไม้ไผ่เป็นซี่ ใช้สางใบหญ้าให้เป็นระเบียบ

**ขั้นตอนการผลิต**

1. นำหญ้าคาหรือหญ้าแฝกที่สางไว้ มาจัดให้มีความยาวสม่ำเสมอกัน พรมน้ำให้อ่อนตัวเล็กน้อย  
2. จัดหญ้าให้มีจำนวนจับละ 10 – 15 เส้น จำนวนเส้นมากราคาแพงกว่าจำนวนเส้นน้อย เพราะจะได้ไพหญ้าที่หนากว่าใช้ได้ทนทาน  
3. สอดจับหญ้าใต้ไม้ก้านหญ้า แบ่งครึ่งใบ ส่วนที่แข็งและหนา โดยให้ปลายใบอยู่ทางซ้ายมือ ส่วนก้านใบอยู่ทางขวามือ ให้ส่วนโคนชนกับไม้รองหัว หรือผนัง  
4. ใช้เชือกผูก จับหญ้าตรงกลางติดกับไม้ก้านหญ้าดึงให้แน่น แล้วพับก้านใบทับไม้ก้านหญ้าไปทางด้านปลายใบ ใช้เชือกผูกพันไว้  
5. ผูกจับหญ้า ต่อไปจนสุดก้านไม้หญ้า ผูกเชือกให้แน่น  
6. นำตัดหญ้าที่กรองแล้ว ไปผึ่งแดดให้แห้ง แล้วนำไปเก็บไว้ โดยซ้อนกันให้เป็นระเบียบ



**ภูมิปัญญาท้องถิ่นตำบลครบุรีใต้**

**ชื่อ – สกุล** นายอุทัย ฤทธิ์กระโทก

**วัน/เดือน/ปีเกิด** วันที่ ๘ เมษายน พ.ศ. ๒502

**ที่อยู่** บ้านเลขที่ ๑๘ หมู่ที่ ๑ บ้านหนองโสน ต.ครบุรีใต้ อ.ครบุรี จ.นครราชสีมา

**ผลงานที่สำคัญ** เป็นผู้มีความรู้เรื่องการทำกลองจากหนังกบ

**วัสดุอุปกรณ์ในการสร้างสรรค์ภูมิปัญญา**

1. หนังกบ

2. กระป๋องนมข้นหรือกระป๋องอื่นๆ หรือใช้กระบอกไม้ไผ่ตัดเป็นวง ความสูงเท่ากระป๋องนมข้น

3. ยางวงหรือเชือก

**ขั้นตอนการผลิต**

1. เตรียมกระป๋องนมข้นที่ใช้แล้ว เอาฝาที่เปิดแล้วออก แล้วทำขอบให้เรียบ

2. เลือกกบตัวโต เอาหนังกบลอกจากตัวกบทั้งตัวมาปูรอบปากกระป๋องนมข้นที่เตรียมไว้แล้วดึงให้ขึงตึง (ถ้าหนังกบแห้ง ควรจะนำมาแช่น้ำไว้จนนิ่มก่อน)

3. ใช้ยางวงหรือเชือกรัดให้แน่น

4. จากนั้นปล่อยให้แห้ง

**ภูมิปัญญาท้องถิ่นตำบลครบุรีใต้**

**ชื่อ – สกุล** นายสมนึก วงศ์สุวรรณ

**วัน/เดือน/ปีเกิด** วันที่ ๒๑ กรกฎาคม พ.ศ. 2505

**ที่อยู่** บ้านเลขที่ ๖๐ หมู่ที่ ๑๖ บ้านปราค์บุรี ต.ครบุรีใต้ อ.ครบุรี จ.นครราชสีมา

**ผลงานที่สำคัญ** เป็นผู้มีความรู้เรื่องการทำยาสมุนไพร

**ตัวยาแคปซูลว่านชักมดลูกประกอบด้วย**

1. ว่านชักมดลูก ๔๐๐ กรัม

2. วานมหาเมฆ ๓๐๐ กรัม

3. เอี๊ยะบ่อเช่า ๒๐๐ กรัม

๔. ดอกคำฝอย ๑๐๐ กรัม

๕.และอื่น ๆ

**สรรพคุณ**

แก้ประจำเดือนไม่ปกติ ดับน้ำคาวปลา ใช้หลังการคลอดบุตร





**ภูมิปัญญาท้องถิ่นตำบลครบุรีใต้**

**ชื่อ – สกุล** นายกร่าง สระวะรา

**วัน/เดือน/ปีเกิด** วันที่ 13 สิงหาคม 2483

**ที่อยู่** บ้านเลขที่ 38 หมู่ที่ ๒ บ้านสระผักโพด ต.ครบุรีใต้ อ.ครบุรี จ.นครราชสีมา

**ผลงานที่สำคัญ** เป็นผู้มีความรู้เรื่องการทำไม้กวาดจากทางมะพร้าว

**วัสดุอุปกรณ์ในการสร้างสรรค์ภูมิปัญญา**

1. ทางมะพร้าว (คือแกนกลางย่อยของใบมะพร้าว) ประมาณ 110-150 (x2) ทาง
2. ด้ามไม้ไผ่ความยาวประมาณความสูงผู้ใช้ หรือน้อยกว่าเล็กน้อย
3. ลวดและแถบผ้าสำหรับพันปลายไม้
4. เชือก มีด ไม้ขีด (ใช้ลนปลาย[เชือก](http://th.wikipedia.org/w/index.php?title=%E0%B9%80%E0%B8%8A%E0%B8%B7%E0%B8%AD%E0%B8%81&action=edit&redlink=1)ไม่ให้รุ่ย) และคีมมัดลวด

**ขั้นตอนการผลิต**

1. ใช้ยางในรถจักรยานหรือแถบผ้า พัน มัดปลายด้ามไม้ไผ่ให้หนาประมาณ 1 ซม.
2. มัดทางมะพร้าวเป็นกำเล็ก ๆ ด้วยเงื่อนที่ใช้มัดรวมกัน ทำเป็นพุ่มแรก ชั้นแรกด้านใน
3. มัดทางมะพร้าวเช่นเดียวกับพุ่มแรก เมื่อได้ทรงพุ่มแล้วใช้สันมีดตอกอัดทรงพุ่มให้บานเสมอกันกับพุ่มแรก จากนั้นบากคอไม้ด้านใดด้านหนึ่งประมาณ 1 มม.แล้วตรึงด้วยเชือก
4. พันทางมะพร้าวที่ถักแล้วรอบด้าม ถักเป็นลายขัดล๊อกติดกับด้าม ทับเป็นชั้นที่สอง

[](http://blog.tourismthailand.org/happiness/wp-content/uploads/2008/08/42.jpg)



**ภูมิปัญญาท้องถิ่นตำบลครบุรีใต้**

**ชื่อ – สกุล** นายเกรียงศักดิ์ หารคำ

**วัน/เดือน/ปีเกิด** วันที่ ๑๖ ตุลาคม พ.ศ. 250๓

**ที่อยู่** บ้านเลขที่ ๑๐๗ หมู่ที่ ๑๕ บ้านคุ้มครอง ต.ครบุรีใต้ อ.ครบุรี จ.นครราชสีมา

**ผลงานที่สำคัญ** เป็นผู้มีความรู้เรื่องการทำกระถางต้นไม้จากยางรถยนต์

**วัสดุอุปกรณ์ในการสร้างสรรค์ภูมิปัญญา**

1. ยางรถยนต์เก่า
2. มีดจักตอก
3. น้ำ
4. ฆ้อนยาง
5. ตะปู
6. เหล็กงัด

**ขั้นตอนการผลิต**

๑. ปอกยางรถยนต์ โดยใช้มีดและฆ้อนยางช่วยปอก โดยจุ่มในน้ำผสมผงซักฟอก เพื่อทำให้ลื่น

2. หลังจากนั้นกรีดขอบยาง แล้วกลับด้านในออก ใช้ตะปู ตอกยึดติดกัน เจาะยางด้วยเหล็กแหลมเผาไฟ ใส่หู 2 ข้าง แล้วทาสี



**ภูมิปัญญาท้องถิ่นตำบลครบุรีใต้**

**ชื่อ – สกุล** นางโสภา จีนสำโรง

**วัน/เดือน/ปีเกิด** วันที่ ๑๕ พฤษภาคม พ.ศ. 25๑๔

**ที่อยู่** บ้านเลขที่ ๘๐ หมู่ที่ ๘ บ้านดอนใหม่ ต.ครบุรีใต้ อ.ครบุรี จ.นครราชสีมา

**ผลงานที่สำคัญ** เป็นผู้มีความรู้เรื่องการทำบายศรีสู่ขวัญ

**วัสดุอุปกรณ์ในการสร้างสรรค์ภูมิปัญญา**

๑. โฟมหนา ๒ นิ้ว ตัดเป็นขนาดต่าง ๆ ๗ ขนาด  
  ๒. ใบตองตานี ประมาณ ๑๔ กิโลกรัม ช่วงขนาดกลาง  
  ๓. ลวดเย็บตัว U ขนาด ๒ นิ้ว ๒๐๐ ตัว ใช้ลวดเบอร์ ๑๖  
  ๔. กาบกล้วย, กาบพลับพลึง, เนื้อมะละกอดิบ  
  ๕. ดอกพุดและดอกไม้ตกแต่งตรงชั้นของบายศรี  
    ๖. ด้าย เข็ม เข็มหมุด  
   ๗. ขัน, ชาม, พานทำยอดบายศรี

**ขั้นตอนการผลิต**

๑. ขนาดของหลักบายศรีควรสูงประมาณ ๑.๗๐ ม.  
  ๒. ช่วงห่างของแต่ละชั้น ห่างประมาณ ๘ นิ้ว  
   ๓. ความกว้างของแต่ละชั้น คำนึงถึงเส้นรอบวงว่าจะต้องใช้ตัวบายศรีเท่าใด เช่น  
  ๔. ควรลดหลั่นขนาดกันไปจนถึงยอด  
  ๕. ทำตัวบายศรีเสร็จแล้วแช่น้ำให้อิ่ม แล้วนำขึ้นสลัดให้สะเด็ดน้ำ ใส่ไว้ในกาละมังคลุมด้วยผ้าขาวบาง จะอยู่ได้หลายวันจนกว่าจะเหลืองเพราะกว่าจะทำเสร็จใช้เวลาเป็นวัน ๆ  
  ๖. การทำตัวรอง ใบตองกว้าง ๑.๕ นิ้ว จีบใบตองด้านแข็งอยู่ทางขวามือด้านอ่อนอยู่ทางซ้ายมือ พับมาทางขวามือ ๓ ทบ ให้เกินครึ่งไปทางขวามือทางด้านขวามือใช้ใบตองพับ ๓ ทบซ้อนใบตองที่พับจากทาง  
ด้านซ้ายมือให้อยู่ตรงกลาง เมื่อพับได้เช่นนี้แล้ว ๓ อัน ให้ห่อ ๓ ชิ้นรวมกัน วิธีห่อห่อแบบห่อบายศรีจนครบ  
  ๗. การเข้าตัวบายศรี อาจจะทำที่หลักบายศรีเลยหรือจะนำมาประกอบข้างนอกเสร็จแล้วจึงจะใส่ก็ได้ เพื่อสะดวกควรประกอบข้างนอก  
  ๘. วิธีเข้าตัวบายศรี ให้เริ่มตั้งแต่ชั้นล่างก่อน ก่อนจะเข้าตัวบายศรีให้ตัดและตกแต่งบายศรีให้มีขนาดเท่ากันก่อนทุกตัว และนำไปติดกับแป้นโฟมที่ให้ตัดไว้แล้ว กะจังหวะให้ช่วงห่างเท่า ๆ กัน  
แล้วนำบายศรีโดยใช้ลวดตัว U เสียบยึดให้แน่นจนครบรอบชั้นบนชั้นล่างก็ติดเช่นเดียวกันให้ตัวบายศรีตรงกันทั้งข้างล่างข้างบน แล้วจึงติดตัวรองระหว่างช่องของบายศรีจนครบ  
  ๙. คาดเอว หรือสายรัด ระหว่างชั้นบนและชั้นล่างของตัวบายศรีจะใช้กาบกล้วย กาบพลับพลึง หรือใช้ใบตองรัดก็ได้ ถ้าใช้กาบกล้วยกาบพลับพลึงจะต้องสลักลวดลาย และอาจตกแต่งด้วยบานไม่รู้โรยหรือดอกไม้อื่น หรืออาจเย็บสวนคาดแทนก็ได้ ถ้าใช้ใบตองก็จะต้องเย็บแบบหรือตกแต่งดอกไม้ หรือจะใช้เป็นมาลัยแบนคาดก็ได้  
  ๑๐. ทำเช่นนี้ครบ ๓ ชั้นแล้ว ชั้นบนสุดให้ใส่บายศรีปากชามจะใช้ชามหรือพานก็ได้วางอยู่บนยอดบายศรี  
  ๑๑. แป้นบายศรีแต่ละชั้นจะเห็นโฟม ให้ตัดใบตองปิดทั้งข้างล่างและข้างบนแล้วประดับดอกไม้ปักเรียบ ๆ จะเป็นบานไม่รู้โรยหรือดอกรัก ฯลฯ ถ้าแต่งดอกไม้มากหรือปักให้แน่นจะทำให้บดบังความงามของบายศรีไป

**ภูมิปัญญาท้องถิ่นตำบลครบุรีใต้**

**ชื่อ – สกุล** นางอรชร งอนกระโทก

**วัน/เดือน/ปีเกิด** วันที่ ๑๗ กันยายน พ.ศ. 25๐๙

**ที่อยู่** บ้านเลขที่ ๔๒ หมู่ที่ ๖ บ้านครบุรี ต.ครบุรีใต้ อ.ครบุรี จ.นครราชสีมา

**ผลงานที่สำคัญ** เป็นผู้มีความรู้เรื่องการเพาะเห็ดนางฟ้า

**วัสดุอุปกรณ์ในการเพาะเห็ดนางฟ้า**

1. วัสดุเพาะ เช่น ขี้เลื่อยไม้ยางพารา อาหารเสริม

2. แม่เชื้อเห็ดชนิดที่ต้องการ

3. ถุงพลาสติกทนร้อนขนาด 6 3/4 x 12 1/2 หรือ 8x12 นิ้ว

4. คอขวดพลาสติกเส้นผ่าศูนย์กลาง 1 1/2 นิ้ว

5. สำลี ยางรัด

6. ถังนึ่งไม่อัดความดัน หรือหม้อนึ่งความดัน

7. โรงเรือนหรือที่บ่มเส้นใย



**ภูมิปัญญาท้องถิ่นตำบลครบุรีใต้**

**ชื่อ – สกุล** นายทวี แทนครบุรี

**วัน/เดือน/ปีเกิด** วันที่ ๑ มกราคม พ.ศ. 2479

**ที่อยู่** บ้านเลขที่ 81 หมู่ที่ 16 บ้านปรางค์บุรี ต.ครบุรีใต้ อ.ครบุรี จ.นครราชสีมา

**ผลงานที่สำคัญ** เป็นผู้มีความรู้เรื่องการทำของใช้จากไม้ไผ่

**วัสดุอุปกรณ์ในการสร้างสรรค์ภูมิปัญญา ( การสานกระบุง )**

          1. ไผ่สีสุก สำหรับจักสานเป็นตอก และขอบตะกร้า

2. หวาย สำหรับถักรัดขอบตะกร้า หวายที่นิยมในงานจักสานโดยเฉพาะ “หวายหอม” ที่สำหรับทำ

เส้นหวายให้มีขนาดตามที่ต้องการ

3. มีดโต้หรือพร้า สำหรับผ่า เหลาและจักไม้ไผ่ให้เป็นตอก ขอบปากและไผ่ขัดก้นตะกร้า รวมทั้งส่วน

อื่นๆ ที่จำเป็น

4. เลื่อยมือ สำหรับตัดผ่าแบ่งไม้

**ขั้นตอนการผลิต**

ขั้นตอนแรก นำไม้ไผ่มาตัดเป็นท่อนยาวประมาณ 50 ซม.

ขั้นตอนที่ 2แล้วผ่าแบ่งก่อนจะนำมาจักเป็นตอก โดยเหลาให้ปลายตอกทั้งสองด้านเท่ากัน จากนั้นนำตอกมาสานเป็นลายสองธรรมดา

ขั้นตอนที่ 3 แล้วเหลาไม้ไผ่เป็นซี่สองอันให้ปลายแต่ละด้านแหลมเรียว ก่อนจะนำไปสอดขัดกับตอกที่สานเป็นพื้นเพื่อให้แข็งแรง งานที่ได้ในช่วงนี้คือส่วนของพื้นหรือก้นตะกร้า

ขั้นตอนที่ 4 จากนั้นสานแบบบังคับทิศทางให้เป็นรูปทรงกลมตามแบบที่ต้องการก่อนจะใช้ตอกอีกส่วนหนึ่งไพล่เป็นเส้นเล็กสานขวางขัดกับตอกยืนจนสุดขอบปากตะกร้า ก่อนจะพับปลายตอกยืนให้เขาไปในรอยตอก ทำไปจนรอบใบจะได้ตะกร้าที่สวยงาม



**ภูมิปัญญาด้านการจัดการทรัพยากรธรรมชาติและสิ่งแวดล้อม ( การทำฝายชะลอน้ำบ้านคุ้มเจริญ )**

|  |
| --- |
| **1. แนวทางการก่อสร้างฝายต้นน้ำลำธาร/ฝายชะลอน้ำ**    **1. การเลือกสถานที่ก่อสร้าง**            ในการเลือกจุดที่ก่อสร้างฝายต้นน้ำลำธารปัจจัยสำคัญที่ควรคำนึงถึงคือ ประโยชน์ที่จะได้รับจากฝาย ไม่ว่าจะเป็น ด้านการอนุรักษ์ต้นน้ำ ด้านนิเวศวิทยาป่าไม้ ด้านเกษตรกรรม ตลอด จนด้านชุมชน นอกจากนี้การกำหนดพื้นที่ที่จะก่อสร้างยังต้องขึ้นอยู่กับสภาพพื้นที่ความจำเป็น และความเหมาะสมอื่น ๆ ประกอบอีกด้วย    **2. การเลือกวัสดุสำหรับก่อสร้าง**          รูปแบบของฝายต้นน้ำลำธาร สามารถแบ่งแยกออกตามวัสดุที่ใช้ในการก่อสร้างเป็น2 แบบด้วยกัน คือ  วัสดุที่หาได้จากธรรมชาติ เช่น เศษไม้ ปลายไม้ และเศษวัชพืช หินขนาดต่าง ๆ ที่หาได้ในพื้นที่ และวัสดุที่จะต้องจัดซื้อเช่น ปูนซีเมนต์ เหล็กเส้น กรวด ทราย การเลือกวัสดุแต่ละชนิดขึ้นอยู่กับชนิด ขนาดและวัตถุประสงค์ รวมทั้งสภาพพื้นที่ ปริมาณน้ำ และปัจจัยต่างๆ ในแต่ละจุด    **3. การกำหนดขนาดของฝาย**             ขนาดของฝายไม่มีการกำหนดขนาดตายตัว ขึ้นอยู่กับปัจจัยต่าง ๆ ดังต่อไปนี้          3.1 พื้นที่รับน้ำของแต่ละลำห้วย          3.2 ความลาดชันของพื้นที่          3.3 สภาพของดินและการชะล้างพังทลายของดิน  3.4 ปริมาณน้ำฝน          3.5 ความกว้าง-ลึกของลำห้วย          3.6 วัตถุประสงค์ของการก่อสร้าง  **4. วิธีการก่อสร้าง**            การก่อสร้างฝายแต่ละฝายขึ้นอยู่กับชนิดและวัสดุที่ใช้ ถ้าเป็นฝายผสมผสาน เช่น ฝายเศษไม้ และฝายกระสอบทรายเป็นเพียงการนำวัสดุดังกล่าวมาวางกองรวมกันเพื่อขวางร่องห้วย โดยใช้หลักเสาไม้ หรือเสาคอนกรีตปักยึดให้ลึกพอสมควรก็เพียงพอ เนื่องจากฝายดังกล่าวส่วนใหญ่จะอยู่ในระดับต้น ๆ ของลำห้วย ซึ่งมีปริมาณน้ำและความรุนแรงของการไหลไม่มาก จึงไม่จำเป็นต้องการความแข็งแรงนัก ประกอบกับฝายดังกล่าวมีวัตถุประสงค์เพียงเพื่อกรองตะกอนไว้เพียงบางส่วนเท่านั้น ไม่มีการเก็บกักน้ำ จึงสามารถสร้างได้ทั่ว ๆ ไปไม่มีข้อกำหนดมากนัก          ส่วนฝายกึ่งถาวร และฝายถาวร เช่น ฝายหินเรียงและฝายคอนกรีตเสริมเหล็กนั้น ในการก่อสร้างควรเน้นเรื่องความแข็งแรงเป็นหลัก ควรมีการวางฐานรากที่แข็งแรงให้เพียงพอ โดยการเจาะลึกลงไปในพื้นที่ร่องห้วยให้ถึงดินแข็งหรือชั้นหินประมาณ 1 เมตร และมีสันฝายลึกเข้าไปในผนังร่องห้วยทั้งสองด้านอย่างน้อยข้างละ 1.00 - 1.50 เมตร ทั้งนี้ขึ้นอยู่กับสภาพของดินในแต่ละห้วยด้วย หรืออาจใช้วิธีการอย่างอื่นเพื่อเสริมความแข็งแรงของตัวฝายให้มากขึ้นก็ได้ อนึ่งในการก่อสร้างฝายแต่ละชนิด ถ้าเป็นฝายกึ่งถาวรหรือฝายถาวรที่มีการเก็บกักน้ำ ควรคำนึงถึงทางระบายน้ำหรือทางน้ำล้นให้เพียงพอกันกับปริมาณน้ำที่ไหลผ่าน ไม่เช่นนั้นอาจจะกระทบกระเทือนกับโครงสร้างของฝายนั้น ๆ ได้ |
|  |

**ภูมิปัญญาท้องถิ่นตำบลครบุรีใต้**

**ชื่อ – สกุล** นายสมศักดิ์ โชนกระโทก

**วัน/เดือน/ปีเกิด** วันที่ ๑ มกราคม พ.ศ. 2498

**ที่อยู่** บ้านเลขที่ 142 หมู่ที่ 1 บ้านหนองโสน ต.ครบุรีใต้ อ.ครบุรี จ.นครราชสีมา

**ผลงานที่สำคัญ** เป็นผู้มีความรู้เรื่องการทำผลิตภัณฑ์จากไม้ไผ่

**วัสดุอุปกรณ์ในการสร้างสรรค์ภูมิปัญญา ( การสานตะกร้าไม้ไผ่ )**

     1. ไม้ไผ่ดิบ (การเลือกไม้ไผ่แก่)  
     2. เครื่องมือ เช่น มีด เลื่อย กรรไกร ค้อน เครื่องตัดไม้  เป็นต้น  
     3. ตะปูเหล็ก

**ขั้นตอนการผลิต**

๑. ตัดไม้ไผ่แก่มาผ่าซีกและผ่าแบ่งเป็นเสี้ยวเล็ก ๆ ขนาดประมาณ ๑ ซม. และอีกส่วนหนึ่งผ่าประมาณ ๑ นิ้ว เพื่อใช้ทำขอบปากตะกร้าและมือจับ

๒. นำแต่ละชิ้นที่ผ่าไว้ ลอกใช้แต่ส่วนเปลือก โดยใช้มีดคม ๆ เหลาหรือขูดเนื้อไม้ออกและเหลือแต่ส่วนเปลือกบาง ๆ และเหนียว

๓. เริ่มต้นสานตะกร้า โดยเริ่มที่ก้นก่อน โดยใช้ส่วนที่แข็งกว่าและหนากว่าสานที่ก้น ความยาวของไม้ตามขนาดของตะกร้า เส้นที่แข็งกว่าสานขึ้นตามแนวตั้ง ความห่างเท่า ๆ กัน ส่วนเส้นไม้ไผ่ที่บาง นิ่ม สานตามขวางชั้นมาเรื่อย ๆ แน่น มีลักษณะเป็นวงกลมแต่ปากตะกร้าจะกว้างกว่าก้นตะกร้า พอได้ขนาดตามต้องการใช้ไม้ไผ่ขนาด ๑ นิ้ว ทำให้เป็นวงกลมและวางไว้ที่ขอบปากตะกร้า ใช้ไม่ไผ่ส่วนที่ตั้งขึ้น พัน หรือ บิดลงไปด้านล่าง สานลงไปประมาณ ๑ นิ้ว จนแน่นไม่หลุด ตัดเศษที่เหลือทิ้ง ตกแต่งให้สวยงาม

๔. ใส่หูหรือที่หิ้ว ซึ่งทำจากไม้ไผ่และโค้งงอได้ ใช้เชือกหรือหวายพันให้แน่น หรือใช้เชือกที่เป็นสีพันที่มือจับจนมิด นำไปใช้งานหรือขายได้

๕. หากต้องการเก็บไว้ใช้งานได้นาน ทาเล็กเกอร์เคลือบไม้ไผ่ทั้งด้านในและด้านนอก แล้วนำไปตากแดดให้แห้ง

